《次牧《翁六月七日迎河东君于云间喜而有述》诗 其一》
明代·徐波

欲剪吴凇江水悠，早梅时节酿酸愁。分开画烛交红泪，锁向雕笼到白头。

预借仙期偷驾鹊，探偿愿海许沈牛。花源一自渔郎问，柳浪春来许系舟。

作者简介：（1590—1663）明末清初江南吴县人，字元叹。明诸生。隐居，工诗。谭友夏书其门为“落木庵”。淡于荣利，笃于交友。晚年常与灵岩高僧相往来。有《谥箫堂》、《染香庵》等集。